Aalborg Pirates løb i sidste ende med sejren på 5-4 efter en tæt og langvarig match med hjemmeholdet Frederikshavn White Hawks i første del af det nordjyske nytårsbrag i ishockey. Ved kampens afslutning var stillingen 4-4, så der måtte forlænget spilletid og straffeslag til, og i den konkurrence sikrede piraterne sig endnu en scoring og dermed sejren. Helt uden publikum Det var helt specielt at se de to holds spillere skøjte på isen uden bifald i Nordjyske Bank Arena og uden de normale tilråb fra de to holds fans som “elsker” at hade hinanden. Om det påvirkede spillerne, at der ikke var “gang i den“ på lægterne skal være usagt, men første periode bød ikke på det helt store chancer, og vi skulle helt hen til et minut før perioden sluttede, inden der blev scoret. Hjemmeholdet var en mand i undertal, men pludselig var White Hawks-anfører Jesper Jensen alene med Aalborgs målmand Frederik Søgaard. Anføreren svigtede ikke og 1-0 til White Hawks efter første periode.  Frederik Sørensen var med i stedet for den normale førstemålmand Georg Sørensen, der er ude med corona. Se højdepunkter fra første periode i denne video: Mere action i anden periode Der kom mere fart på skøjterne i anden perioden og også lidt mere “tænding“ blandt de to holds spillere. Der var mange hårde nærkampe og en del udvisninger. Aalborg Pirates kom bedst ud til perioden og Stephen Andersson udlignede til 1-1 tæt under mål. Marco Mcneill bragt atter hjemmeholdet foran 2-1 på flot opspil, inden Kiril Kabnov fra Aalborg Pirates fik bragt balance i regnskabet med udligning til 2-2. Se højdepunkter fra anden periode: Underholdende tredje periode Tredje periode blev utrolig underholdende. Det var synd, der ikke var tilskuere på lægterne,  for der blev både forlænget spilletid og straffeslag, inden Aalborg Pirates kunne trække sig tilbage som vinder. Det så ellers længe ud til at hjemmeholdet ville løbe med sejren, da holdet bragte sig foran 4-2. Men Aalborg Pirates fik kæmpet sig tilbage til 3-4 og bare få sekunder før slutfløjtet fik anfører Julian Jacobsen rettet pucken af til udligning 4-4. Ingen scoring i forlænget spilletid De fem minutters forlængede spilletid gav ingen scoring, og så måtte man igennem straffeslag . Her blev Aalborg Pirates målmand Frederik Søgaard helten, da han snuppede alle forsøg fra hjemmeholdets spillere, og da Patrick Bjørkstrand fik scoret på et af Aalborgs forsøg så kunne Aalborg trække sig tilbage som vinder af først opgør. Torsdag klokken 20.15 spilles anden akt i kampen mellem de til nordjyske ishockeymandskaber, og det foregår i Aalborg. Se straffeslag og interview med Frederik Søgaard i denne video:

Referat:
Efter en tæt match og straffeslag kunne Aalborg Pirates tage hjem som vindere fra første del af det lokale nytårsbrag i ishockey.